Sinopharms COVID-19-vaksine (BBIBP-CorV)

BBIBP-CorV er en kinesisk covid-19-vaksine og den ene av to som er blitt utviklet av vaksineselskapet Sinopharm Group i samarbeid med datterselskapene Beijing Institute of Biological Products og Wuhan Institute of Biological Products. 

Den 7. mai 2021 tok Verdens helseorganisasjon (WHO) med Sinopharms covid-019-vaksine BBIBP-CorV på sin liste over vaksiner autorisert til nødbruk for COVID-19 Vaccines Global Access (COVAX).

Begge vaksinene fra selskapet er basert på tradisjonell metodikk og bygger på inaktivert virus. 

BBIBP-CorV ble tidlig i 2021 tatt i utstrakt bruk i enkelte land i Asia,  Afrika, Sør-Amerika,
 og  Europa.  Sinopharm forventer å produsere en milliard doser BBIBP-CorV i 2021. Den 26. mars sa Sinopharm at over 80 millioner doser var blitt satt.

Utvikling, klinisk testing
Fra juli 2020 pågikk fase III-studier i De forente arabiske emirater, Bahrain, Jordan, Egypt Pakistan og Argentina

Autorisasjon for nødbruk: Tillatelse for nødbruk ble gitt av Kina i juli 2020 oktober 2020,, De forente arabiske emirater og Bahrain i november

Wuhan Institute of Biological Products publiserte den 13. august interimsresultater for sine Fase I- og Fase II-studier med 96 respektive 224 voksne.  

Beijing Institute of Biological Products publiserte den 15. oktober 2020 resultat fra sin Fase I-studie med 192 voksne og sin Fase II-studie med 448 voksne for BBIBP-CorV-vaksinen.

Sinopharm meldte 30. desember 2020 at BBIBP-CorV-vaksinen hadde en beskyttelsesgrad på 79,34 %, lavere enn tallet 86 % som myndighetene i De forente arabiske emirater hadde oppgitt den 9. desember på basis av en midlertidig analyse. 

Vaksinen hadde per desember 2020 i fase III-forsøk i blant annet Argentina, Bahrain, Egypt, Marokko, Pakistan, Peru og De forente arabiske emirater med flere enn 60 000 deltakere. Kinesiske myndigheter hadde tidligere godkjent vaksinen for akuttbruk; per november 2020 hadde en million kinesere fått vaksinen. Per desember 2020 var også ca 100 000 personer i De forente arabiske emirater blitt vaksinerte.

Produksjon
Et Sinopharm-anlegg i Beijing skal ha kapasitet til 120 millioner doser per år, mens et annet i Wuhan skal kunne produsere 100 millioner doser per år. I oktober 2020 sa Sinopharm at man kunne produsere én milliard doser i 2021.

Referanser

Covid-19-vaksiner
Inaktiverte vaksiner